لهستان‌نین پایتاختی ورشودا تشکیل ائدیلن ناتو دؤولت و حکومت باشچی‌لاری زیروه توپلانتی‌سی سونا چاتدی. توپلانتی سونوندا آلینان قرارلار سیرالاندی.
روسیانین ناتو تورپاق‌لاری اطرافین‌داکی تحریک ائدیجی حربی حرکت‌لری، سون زامان‌لار تهدید و گوج یولویلا سیاسی مقصدلرینی رئاللاشدیرماسی منطقه نین غیری-سابیتلیگین منبعی کیمی قئید ائدیلدی.
تدبیرده تررور تشکیلاتی دائش-ین آوروپا اتفاقی اؤلکه‌لری اوچون ده بؤیوک تهدید اولدوغو سؤیلهه‌نیلدی و موباریزه‌ده ناتو آواکس  تییاره‌لری‌نین ده داخیل اولدوغو بینالخاق کوالیسیا قوه‌لری‌نین کشفیات دستکی تامین‌ینه باشلاناجاغی بیلدیریلدی. آرتیق جنوب‌دان گلن و گئتدیکجه بؤیوین تهلوکه‌سیزلیک تهدیدلرینه قارشی تورکیه‌یه خصوصی ضمانت تدبیرلری تطبیق ائدیله‌جک.
توپلانتی دا “وطنداش‌لارا ایستیقامت‌لی شدتین بوتون نؤو‌لری، اسد رژیمی و دستکچی‌لری‌نین قصدلی حرکت‌لری، دائش، النصرا و بیرلشمیش میللت‌لر تشکیلاتی‌نین طرفین‌دن تررور تشکیلاتی اولا‌راق قبول ائدیلن دیگر قروپ‌لارین ظلمونو قیناییریق" ایفاده‌لری سسلندی.
سیبر هوجوم‌لارین دا تهلوکه‌سیزلییه آچیق بیر تهدید میدانا گتیردیگی و اننوی هوجوم‌لارین معاصر جمعیت‌لره ضرری مسئله‌لری موذاکیره اولوندو. سیبر مدافعه‌نین ناتو-نون اساس اورتاق مدافعه وظیفه‌لرین‌دن بیری اولدوغو وورغولاندی و سیبر ساحه‌نین ده هاوا، قورو و دنیز کیمی استراتژی ساحه اولا‌راق قبول ائدیلمه‌سینه قرار وئریلدی.
